ddrg/super_eurlex huggingface dataset:
(2)

12. veebruaril 2015 võttis ÜRO Julgeolekunõukogu vastu resolutsiooni 2199 (2015), mille punktiga 17 keelatakse kauplemine Süüria kultuuriväärtustega ja muude esemetega, mis on Süüriast ebaseaduslikult välja viidud alates 15. märtsist 2011. Nõukogu võttis 28. mail 2015 vastu otsuse (ÜVJP) 2015/837 (3), millega muudetakse otsust 2013/255/ÜVJP, et viia otsus 2013/255/ÜVJP vastavusse ÜRO Julgeolekunõukogu resolutsiooniga 2199 (2015), kohaldades seda otsust selliste esemete suhtes, mis on Süüriast ebaseaduslikult välja viidud alates 15. märtsist 2011.
(15)

Kuna vabastamist kohaldatakse ainult nende isikute suhtes, kelle nimed ja aadressid on esitatud I lisas, on vajalik, et tollimaksust vabastatud isikud teavitaksid komisjoni (7) viivitamatult nime ja aadressi mis tahes muutusest (näiteks siis, kui muutunud on nimi, õiguslik vorm või aadress või kui on loodud uued koostetoimingutega tegelevad üksused). Isik peab sel juhul esitama kogu asjakohase teabe eelkõige oma koostetoimingutega seotud tegevuse muutumise kohta. Komisjon ajakohastab vajaduse korral selle isiku andmeid.
16)

Artiklit 105 muudetakse järgmiselt: a) lõikes 2 esitatud tabel asendatakse järgmisega: „Ülepüügi ulatus võrreldes lubatud lossimistega Korrutustegur Kuni 10 % Ülepüük * 1,0 Üle 10 % kuni 20 % Ülepüük * 1,2 Üle 20 % kuni 40 % Ülepüük * 1,4 Üle 40 % kuni 50 % Ülepüük * 1,8 Igasugune edasine ülepüük, mis on suurem kui 50 % Ülepüük * 2,0” b) lõige 3 asendatakse järgmisega: „3. Lisaks lõikes 2 osutatud korrutustegurile ja tingimusel, et ülepüük lubatud lossimise suhtes on üle 10 %, kohaldatakse korrutustegurit 1,5 järgmistel juhtudel: a) kui liikmesriik on eelneva kahe aasta jooksul korduvalt ületanud temale määratud kalavaru või varude rühmaga seotud kvoodi või selle määratud osa või püügiosa, kui sellise ülepüügi suhtes kohaldatakse lõikes 2 osutatud vähendamist; b) kui kasutada olevate teadus-, tehnika- ja majandusnõuannete ning eelkõige STECF koostatud kontrollaktide põhjal on kindlaks tehtud, et ülepüük on tõsine oht asjaomase kalavaru kaitsele; või c) kui kalavaru on hõlmatud mitmeaastase kavaga.” ; c) lõige 3a jäetakse välja.
20.

Nimi: ABDELHAFIZ ZLITNI Auaste: andmed puuduvad Ametikoht: a) kolonel Gaddafi valitsuse planeerimis- ja rahandusminister b) rahanduse ja planeerimise eest vastutava üldise rahvakomitee sekretär c) Liibüa Keskpanga ajutine juht Sünniaeg: 1935 Sünnikoht: andmed puuduvad Kontrollitud varjunimi: andmed puuduvad Kontrollimata varjunimi: andmed puuduvad Kodakondusus: andmed puuduvad Passi nr: andmed puuduvad Riiklik isikukood: andmed puuduvad Aadress: andmed puuduvad Loetellu kandmise kuupäev: 24. juuni 2011Muu teave: Loetellu kantud resolutsiooni 1970 punkti 15 ja resolutsiooni 1973 punkti 19 alusel (reisikeeld, vara külmutamine). Lisateave Osalemine meeleavaldajate vastu suunatud repressioonides. Rahanduse ja planeerimise eest vastutava üldise rahvakomitee sekretär. Zltini on praegu Liibüa Keskpanga ajutine juht. Varem oli ta riikliku naftakompanii esimees. Meie andmete kohaselt tegeleb ta praegu režiimi jaoks vahendite kogumisega, et taastada keskpanga reserve, mis on juba kulunud praeguse sõjalise kampaania toetuseks.”
(4)

Käesolevas määruses tuleks selgitada ka seda, et liikmesriikidel ei ole vaja esitada komisjonile määruse (EÜ) nr 1198/2006 artiklis 67 osutatud iga-aastast aruannet 30. juuniks 2016, kuna selles aruandes sisalduv teave ei saabu õigeaegselt, et lisada see määruse (EÜ) nr 1198/2006 artikli 50 lõikes 3 osutatud järelhindamise aruandesse. Pärast seda, kui liikmesriigid on saatnud kõnealuse aruande 2016. aasta juunis komisjonile, tuleb see heaks kiita, enne kui seda analüüsitakse ja esitatakse järelhindamisel 31. detsembriks 2016. See teave lisatakse ka kõnealuses artiklis osutatud lõpparuandesse,
(5)

Olemasolevatele liidus asutatud kesksetele vastaspooltele loa andmise protsess on käimas, kuid ei jõua 15. juuniks 2015 lõpule. Ühtki olemasolevat kolmandas riigis asutatud keskset vastaspoolt, kes on juba taotlenud tunnustamist, ei ole veel tunnustatud. Seepärast jääks ka pärast rakendusmäärusega (EL) nr 1317/2014 ette nähtud üleminekuperioodi lõppemist alles vajadus hoida ära häireid rahvusvahelistel finantsturgudel, mis tingis varem määruse (EL) nr 575/2013 artikli 497 lõikes 2 sätestatud üleminekuperioodi pikendamise kolmandates riikides asutatud kesksete vastaspoolte puhul. Üleminekuperioodi uus pikendamine peaks võimaldama liidus asutatud krediidiasutustel ja investeerimisühingutel (või nende väljaspool liitu asutatud tütarettevõtjatel) vältida omavahendite nõuete märkimisväärset suurenemist, mis kaasneks asjaoluga, et igas asjaomases kolmandas riigis ei ole tunnustatud keskseid vastaspooli, kes pakuksid realistlikul ja kättesaadaval viisil spetsiifilisi kliirimisteenuseid, mida liidu krediidiasutused ja investeerimisühingud vajavad. Kuigi selline suurenemine võib olla üksnes ajutine, võib see tingida nende krediidiasutuste ja investeerimisühingute loobumise otsesest osalemisest kõnealustes kesksetes vastaspooltes ja seega põhjustada häireid turgudel, kus kõnealused kesksed vastaspooled tegutsevad. Seepärast on asjakohane üleminekuperioode pikendada veel kuue kuu võrra.
5.

Ahmed Ali Abdullah Saleh Muu teave: Tal on olnud tähtis roll Houthi sõjalises laienemises. Ta on osalenud tegevuses, mis ohustab rahu, julgeolekut või stabiilsust Jeemenis. Ahmed Saleh on Jeemeni Vabariigi endise presidendi Ali Abdullah Salehi poeg. ÜRO poolt loetellu kandmise kuupäev:14.4.2015. Lisateave sanktsioonide komitee poolt loetellu kandmise põhjuste kirjeldavast kokkuvõttest: Ahmed Ali Saleh on oma tegevusega ohustanud president Hadi ametisolekut, püüdnud nurjata Hadi jõupingutusi sõjaväelise reformi osas ning takistanud Jeemeni rahumeelset üleminekut demokraatiale. Salehil on olnud tähtis roll Houthi sõjalises laienemises. 2013. aasta veebruari keskpaiga seisuga oli Ahmed Ali Saleh jaganud vabariikliku kaardiväe brigaadidele ja tuvastamata hõimupealikele laiali tuhandeid uusi vintpüsse. Relvad olid algselt hangitud 2010. aastal ning need hoiti alal, et osta nendega endale relvade saajate lojaalsust, pidades silmas hilisemat poliitilist kasu. Pärast seda, kui Salehi isa, Jeemeni Vabariigi endine president Ali Abdullah Saleh, 2011. aastal Jeemeni presidendi ametikohalt tagasi astus, säilitas Ahmed Ali Saleh oma positsiooni Jeemeni vabariikliku kaardiväe ülemana. Natuke hiljem kui aasta pärast seda tagandas president Hadi Salehi sellelt ametikohalt, kuid isegi pärast juhtimisest kõrvaldamist on ta säilitanud Jeemeni sõjaväes suure mõjuvõimu. ÜRO kandis Ali Abdullah Salehi loetellu ÜRO Julgeolekunõukogu resolutsiooni 2140 alusel novembris 2014.”
2)

Määruse (EL) nr 208/2014 I lisas esitatud kanded järgmiste isikute kohta asendatakse alltoodud kannetega: 4. Olena Leonidivna Lukash (Олена Леонідівна Лукаш), Elena Leonidovna Lukash (Елена Леонидовна Лукаш) Sündinud 12. novembril 1976 Rîbnițas (Moldova), endine justiitsminister Isik, kelle suhtes Ukraina ametivõimud on algatanud uurimise seoses osalemisega riigile kuuluvate rahaliste vahendite omastamises. 6.3.2014 10. Serhii Petrovych Kliuiev (Сергій Петрович Клюєв), Serhiy Petrovych Klyuyev Sündinud 19. augustil 1969 Donetskis, Andrii Kliuievi vend, ärimees Isik, kelle suhtes Ukraina ametivõimud on algatanud uurimise seoses osalemisega riigile kuuluvate rahaliste vahendite omastamises. Isik, kes on seotud loetellu kantud isikuga (Andrii Petrovych Kliuiev), kelle suhtes Ukraina asutused algatasid kriminaalmenetluse seoses riigile kuuluvate rahaliste vahendite või vara omastamisega. 6.3.2014 13. Dmytro Volodymyrovych Tabachnyk (Дмитро Володимирович Табачник) Sündinud 28. novembril 1963 Kiievis, endine haridus- ja teadusminister Isik, kelle suhtes Ukraina ametivõimud on algatanud uurimise seoses osalemisega riigile kuuluvate rahaliste vahendite omastamises. 6.3.2014
(3)

Tasude kohandamine toimub sellisel tasemel, et tasudest saadav tulu koos ameti muudest määruse (EÜ) nr 1907/2006 artikli 96 lõike 1 kohastest tuluallikatest saadava tuluga on piisav, et katta osutatud teenuste kulud.
(16)

Vaatlusalune toode on Hiinast pärit legeerimata terasest traat (tsingiga pinnatud ja kaetud/pindamata või katmata) ja sellised legeerimata terasest trossikeed (pinnatud ja kaetud/pindamata või katmata), mis koosnevad kuni 18 traadist, mis sisaldavad kaalu järgi vähemalt 0,6 % süsinikku ja mille ristlõike maksimaalne läbimõõt on üle 3 mm ning mis kuuluvad CN-koodide ex 7217 10 90, ex 7217 20 90, ex 7312 10 61, ex 7312 10 65 ja ex 7312 10 69 alla. Kehtivad meetmed ja käesolev läbivaatus ei hõlma tsingitud (kuid täiendava pinnatöötluseta) seitsmest traadist koosnevaid trossikeesid, mille keskmise traadi läbimõõt on teistega võrdne või alla 3 % suurem ülejäänud kuue traadi läbimõõdust.
(11)

On asjakohane koondada kõik heakskiidud, mis on antud teatavate kolmandate riikide tehtud mükotoksiinide toidus esinemise ekspordieelsetele kontrollidele, ühte määrusesse, et lihtsustada õigusakte ja tagada ühetaoline lähenemisviis. Seepärast tuleks otsus 2008/47/EÜ ja rakendusmäärus (EL) nr 844/2011 tunnistada kehtetuks ning nendes õigusaktides sisaldunud eeskirjad ühendada käesolevasse rakendusmäärusesse. Siiski on tehtud mõned väiksed muudatused selleks, et viia omavahel kooskõlla sätted kontrollide sageduse kohta ja ajakohastada sätteid, et kajastada CN-koodide muudatusi.
(2)

Ajavahemikul 1. kuni 7. juunini 2015 esitatud impordilitsentsitaotlustega hõlmatud kogused alaperioodiks 1. juulist kuni 30. septembrini 2015 on suuremad kui teatavate kvootide all saada olevad kogused. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguse suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.
(2)

Ajavahemikul 1.–7. juunini 2015 esitatud impordilitsentsitaotlustega hõlmatud kogused alaperioodiks 1. juulist kuni 30. septembrini 2015 on suuremad kui teatavate kvootide all saada olevad kogused. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguse suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.
(5)

Kontrollimise tulemused tõendavad, et kõnealuse toidu impordiga ohustatakse tõsiselt inimeste tervist ja et riski ei saa rahuldavalt ohjata üksnes asjaomaste liikmesriikide võetavate meetmete abil. Seega on asjakohane peatada Nigeeriast pärit kuivatatud ubade liitu importimine seniks, kuni Nigeeria ametiasutused suudavad esitada piisava tagatise selle kohta, et neil on olemas nõuetekohane ametliku kontrollimise süsteem tagamaks, et asjaomased tooted vastavad toidualaste õigusnormide nõuetele.
(36)

Komisjon on kätte saanud ja läbi vaadanud ettevõtja Organic Standard taotluse oma erisuste muutmiseks. Saadud teabe läbivaatamise põhjal järeldati, et tunnustamise geograafilise kohaldamisala laiendamine on õigustatud A tootekategooria osas järgmiste riikide puhul: Armeenia, Aserbaidžaan, Gruusia, Kasahstan, Kõrgõzstan, Moldova, Usbekistan ja Venemaa; B tootekategooria osas Gruusia puhul ning D tootekategooria osas järgmiste riikide puhul: Armeenia, Aserbaidžaan, Gruusia, Kasahstan, Kõrgõzstan, Moldova, Usbekistan, Valgevene ja Venemaa. Saadud teabe läbivaatamise põhjal järeldati, et tunnustamise kohaldamisala laiendamine on C, E ja F tootekategooriate osas õigustatud Valgevene ja Ukraina puhul.
(2)

Komisjoni määruses (EL) nr 206/2010 (2) on muu hulgas sätestatud tingimused selliste elusate kabiloomade saadetiste Euroopa Liitu toomiseks, mis on pärit heakskiidetud asutusest, instituudist või keskusest ning mis on ette nähtud heakskiidetud asutuse, instituudi või keskuse jaoks; sihtliikmesriik peab selliste saadetiste jaoks loa andma. Nimetatud määruse artikli 3a lõike 1 punktis b nähakse ette selliste kolmandate riikide, territooriumide või nende osade loetelud, kust on lubatud kõnealuseid loomi liitu tuua.
(6)

Pärast eespool nimetatud puhangut Ontario provintsis esitas Kanada oma territooriumi epidemioloogilise olukorra kohta ajakohastatud teavet ja andis teada meetmetest, mida on võetud kõrge patogeensusega linnugripi edasise leviku ärahoidmiseks, ning komisjon on seda teavet ja neid meetmeid hinnanud. Hindamise alusel ning liidu ja Kanada kokkuleppes sätestatud kohustuste ja Kanada esitatud tagatiste põhjal on asjakohane järeldada, et kõnealuse kauba liitu toomise piirangute kehtestamine üksnes piirkonnale, kus kõrge patogeensusega linnugrippi esineb ja mille suhtes Kanada veterinaarametid on haiguspuhangute tõttu Briti Columbia ja Ontario provintsides piirangud kehtestanud, peaks olema piisav selleks, et hõlmata kõnealuse kauba liitu toomisega seonduvaid riske.
(2)

Toiduahelas olevaid saasteaineid käsitlev Euroopa Toiduohutusameti (edaspidi „EFSA”) teaduskomisjon (edaspidi „CONTAM-komisjon”), võttis 18. märtsil 2010. aastal vastu arvamuse toiduainetes esineva plii kohta (3). CONTAM-komisjon tegi kindlaks väikelaste arenguhäireid põhjustava neurotoksilisuse ning täiskasvanute südame-veresoonkonnahäired ja nefrotoksilisuse, mis võivad olla tingitud plii ohtlikust kahjulikust toimest; need on riskianalüüsi aluseks. Komisjon märkis ka, et laste ja viljakas eas naiste kaitsmine närvisüsteemi arengule avalduva plii võimaliku kahjuliku toime eest on piisav selleks, et kaitsta kogu elanikkonda plii muu kahjuliku toime eest. Seepärast on asjakohane vähendada toidu kaudu pliiga kokkupuutumist sellega, et vähendatakse olemasolevaid piirnorme ja kehtestatakse plii täiendavad piirnormid asjaomastes toodetes.
2.

Allpool nimetatud üksuseid käsitlevad kanded määruse (EL) nr 267/2012 IX lisas asendatakse järgmiste kannetega. I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused B. ÜKSUSED Nimi Identifitseerimisandmed Põhjendus Loetellu kandmise kuupäev 76. Iran Marine Industrial Company (SADRA) Sadra Building No. 3, Shafagh St., Poonak Khavari Blvd., Shahrak Ghods, P.O. Box 14669-56491, Teheran, Iraan Sepanir Oil & Gas Energy Engineering Company tegeliku kontrolli all, mille EL on loetellu kandnud kui IRGCga seotud äriühingu. Toetab Iraani valitsust osalemisega Iraani energiasektoris, muu hulgas South Parsi avamere gaasimaardlas. 23.5.2011 77. Shahid Beheshti University (Shahid Beheshti ülikool) Daneshju Blvd., Yaman St., Chamran Blvd., P.O. Box 19839-63113, Teheran, Iraan Shahid Beheshti ülikool on teadusuuringute, teaduse ja tehnoloogia ministeeriumi järelevalve all olev avalik-õiguslik üksus. Ülikool teeb tuumarelvade väljatöötamisega seotud teadusuuringuid. 23.5.2011 132. Naftiran Intertrade Company (a.k.a. Naftiran Trade Company) (NICO) 5th Floor, Petropars Building, No. 35 Farhang Boulevard, Snadat Abad Avenue, Teheran, Iraan Tel: +98 21 22372486; +98 21 22374681; +98 21 22374678; Faks +98 21 22374678; +98 21 22372481 Email: info@naftiran.com Subsidiary (100 %) of the National Iranian Oil Company (NIOC) 16.10.2012 154. First Islamic Investment Bank Harukontor: 19 A-31-3 A, Level 31 Business Suite, Wisma UOA, Jalan Pinang 50450, Kuala Lumpur; Kuala Lumpur; Wilayah Persekutuan; 50450 Tel: 603-21620361/2/3/4, +6087417049/417050, +622157948110 Harukontor: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Malaysia; Labuan F.T; 87000 Investor Relations: Menara Prima 17 th floor Jalan Lingkar, Mega Kuningan Blok 6.2 Jakarta 12950 – Indonesia; South Jakarta; Jakarta; 12950 First Islamic Investment Bank (FIIB) pakub Iraani valitsusele rahalist ja logistilist tuge. FIIB-d kasutati märkimisväärse osa Iraani valitsuse nimel tehtavate naftaga seotud maksete suunamiseks. 22.12.2012 157. HK Intertrade Company Ltd (HK Intertrade) HK Intertrade Company, 21st Floor, Tai Yau Building, 181 Johnston Road, Wanchai, Hongkong HK Intertrade on täielikult National Iranian Oil Company omanduses ja kontrolli all, mis on loetellu kantud ja riigi omandis olev üksus, kes toetab Iraani valitsust. Lisaks on HK Intertrade pakkunud Iraani valitsusele logistilist ja rahalist tuge, vahendades Iraani valitsuse nimel naftaga seotud rahaülekandeid. 22.12.2012 158. Petro Suisse Petro Suisse Avenue De la Tour- Halimand 6, 1009 Pully, Šveits Petro Suisse, Iraani nafta- ja gaasitööstuses tegutsev äriühing, on 100 % National Iranian Oil Company (NIOC) omanduses, mis on loetellu kantud üksus, kes toetab Iraani valitsust rahaliselt. Samuti on Petro Suisse seotud ettevõttega Naftiran Intertrade Co. (NICO), mis on loetellu kantud kui National Iranian Oil Company (NIOC) tütarettevõte (100 % osalus). 22.12.2012
(2)

Toiduahelas olevaid saasteaineid käsitlev Euroopa Toiduohutusameti (edaspidi „EFSA”) teaduskomisjon (edaspidi „CONTAM-komisjon”) võttis 12. oktoobril 2009 vastu arvamuse toiduainetes esineva arseeni kohta (3). CONTAM-komisjon järeldas kõnealuses arvamuses, et ÜRO Toidu- ja Põllumajandusorganisatsiooni ja Maailma Tervishoiuorganisatsiooni ühise lisaainete eksperdikomisjoni (JECFA) kehtestatud ajutine lubatav nädaladoos 15 μg kehamassi kg kohta ei ole enam asjakohane, sest andmed on näidanud, et anorgaaniline arseen tekitab lisaks nahavähile ka kopsu- ja kusepõievähki, ning on teatatud mitmesugusest kahjulikust mõjust, mida on esinenud JECFA kehtestatud tasemest madalamal tasemel kokkupuute puhul.
(4)

SALis on sätestatud, et tariifikvootide piires võib teatavaid Albaaniast pärit kalandustooteid importida liitu vähendatud tollimaksumääraga. Seetõttu on vaja kehtestada nende tariifikvootide haldamise kord.
1)

Lisatakse järgmised tariifikvootide read, mis kannavad järjekorranumbreid 09.2683, 09.2684, 09.2688, 09.2854, 09.2685, 09.2686 ja 09.2687 tabeli teises veerus esitatud CN-koodide järjestuse alusel: Jrk-nr CN-kood TARIC Kauba kirjeldus Kvoodi kehtivusaeg Kvoodi maht Kvoodi tollimaksumäär (%) „09.2683 ex 2914 19 90 50 Kaltsiumatsetüülatsetonaat (CAS RN 19372-44–2) kasutamiseks stabiliseerimissüsteemide valmistamisel, tableti kujul (1) 1.7–31.12 50 tonni 0 % 09.2684 ex 2916 39 90 28 2,5-dimetüülfenüülatsetüülkloriid (CAS RN 55312-97–5) 1.7–31.12 125 tonni 0 % 09.2688 ex 2920 90 85 70 Tris(2,4-di-tert-butüülfenüül)fosfit (CAS RN 31570-04–4) 1.7–31.12 3 000 tonni 0 % 09.2854 ex 2924 19 00 85 3-odoprop-2-ünüül N-butüülkarbamaat (CAS RN 55406-53–6) 1.7–31.12 250 tonni 0 % 09.2685 ex 2929 90 00 30 Nitroguanidiin (CAS RN 556–88-7) 1.7–31.12 3 250 tonni 0 % 09.2686 ex 3204 11 00 75 Värvaine C.I. Disperse Yellow 54 (CAS RN 7576-65–0) ja sellel põhinevad valmistised, mille värvaine C.I. Disperse Yellow 54 sisaldus on üle 99 % massist 1.7–31.12 1 250 kg 0 % 09.2687 ex 3907 40 00 25 Polükarbonaadist ja polü(metüülmetakrülaadist) koosnev polümeerisegu, milles polükarbonaati on vähemalt 98,5 % massist, graanulite või teradena, mille valgusläbivus on vähemalt 88,5 %, mõõdetud proovil paksusega 4 mm lainepikkusel λ = 400 nm (standardi ISO 13468-2 kohaselt) 1.7–31.12 200 tonni 0 %
(2)

Ajavahemikul 1. juunist 2015 kuni 10. juunini 2015 esitatud impordilitsentsitaotlustega hõlmatud kogused alaperioodiks 1. juulist 2015 kuni 31. detsembrini 2015 on väiksemad kui teatavate kvootide all saada olevad kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.
ET Euroopa Liidu Teataja L 174/1

KOMISJONI MÄÄRUS (EL) 2015/1059,

1. juuli 2015,

millega Rootsi lipu all sõitvatel laevadel keelatakse hariliku merikeele püük IIIa püügipiirkonnas ning alarajoonide 22–32 liidu vetes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

(1) Nõukogu määrusega (EL) 2015/104 (2) on kehtestatud kvoodid 2015. aastaks.

(2) Komisjonile esitatud teabe kohaselt on käesoleva määruse lisas osutatud kalavaru püük samas lisas osutatud liikmesriigi lipu all sõitvate või selles liikmesriigis registreeritud laevade puhul ammendanud 2015. aastaks eraldatud kvoodi.

(3) Seepärast on vaja keelata nimetatud kalavaru püük,

ON VASTU VÕTNUD KÄESOLEVA MÄÄRUSE:

Artikkel 1

Kvoodi ammendumine

Käesoleva määruse lisas osutatud liikmesriigile 2015. aastaks samas lisas osutatud kalavaru püügiks eraldatud kvooti käsitatakse ammendatuna alates lisas sätestatud kuupäevast.

Artikkel 2

Keelud

Käesoleva määruse lisas osutatud liikmesriigi lipu all sõitvatel või selles liikmesriigis registreeritud laevadel on keelatud püüda samas lisas osutatud kalavaru alates lisas sätestatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. juuli 2015 Komisjoni nimel presidendi eest merendus- ja kalandusasjade peadirektoraadi peadirektor Lowri EVANS

(1) ELT L 343, 22.12.2009, lk 1.

(2) Nõukogu määrus (EL) 2015/104, 19. jaanuar 2015, millega määratakse 2015. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu, millega muudetakse määrust (EL) nr 43/2014 ning millega tunnistatakse kehtetuks määrus (EL) nr 779/2014 (ELT L 22, 28.1.2015, lk 1).
b)

Järgmine pealkirja „D. Artikli 6 lõike 2 punktis b osutatud juriidilised isikud, üksused ja asutused” alla lisatakse järgmine kanne: Nimi (ja võimalikud varjunimed) Tuvastamisandmed Põhjendus „1. Korea National Insurance Company (KNIC) GmbH (teise nimega Korea Foreign Insurance Company) Rahlstedter Strasse 83 a, 22149 Hamburg KNIC Gmbh on KNICi peakorterile Pyongyangis (aadress: Haebangsan-dong, Keskpiirkond, Pyongyang, KRDV), valitsusele kuuluvale üksusele alluv tütarettevõtja, mis genereerib märkimisväärset valuutatulu, mida kasutatakse Põhja-Korea režiimi toetamiseks. Need vahendid võivad aidata kaasa KRDV tuuma-, ballistiliste rakettide või muude massihävitusrelvade programmidele. Peale selle on KNICi peakorter Pyongyangis seotud loetellu kantud Korea Tööpartei 39. bürooga.”
3.

Punktis 4.10 „Toodete jaotus” muudetakse tabelit järgmiselt: a) toote, mille kood on 63 12, nimetus „Veebiportaalid” asendatakse nimetusega „Veebiportaali teenused”; b) toote, mille kood on 73 11 13, nimetus „Reklaami kavandamine ja kontseptsiooni väljatöötamine” asendatakse nimetusega „Reklaami kontseptsiooni väljatöötamise teenused”; c) kanne koodiga 70 22 4 „Kaubamärgid ja frantsiisid” kustutatakse; d) toote, mille kood on 71 11 24, nimetus „Arhitektuurialased nõustamisteenused” asendatakse nimetusega „Ehitusprojektidega seotud arhitektuurialased nõustamisteenused”.
(1)

Määruses (EÜ) nr 1831/2003 on sätestatud, et söödalisandi kasutamiseks loomasöödas peab olema luba, ning selliste lubade andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
Arbuusi (Egusi, Citrullus lanatus) seemned ja nendest saadud tooted

ex 1207 70 00; ex 1106 30 90; ex 2008 99 99

10 30 50

Sierra Leone (SL)

Aflatoksiinid
(94)

Liidu kohapealse kontrollkäigu raames esitatud tõendid näitasid, et lennustandardite inspektsioonil (Flight Standards Inspectorate Service) on 173 töötajat, kelle otsene ülesanne on tegeleda sertifitseerimise ja järelevalvega. Valimisse kuulunud lennuettevõtjate puhul leidis kinnitust, et põhioperatsioonide ja hooldusega tegelevatel inspektoritel olid tõhusa järelevalve teostamiseks piisavad kogemused ja et nad olid saanud ametliku väljaõppe järelevalvega seotud kohustuste kohta. Selleks et abistada inspektoreid järelevalvekohustuste täitmisel, on CAAP välja andnud inspektori abivahendi, mis sisaldab struktureeritud kontroll-lehti, CAAPi tehnilisi juhenddokumente, inspekteerimisblankette ja seirega seotud viitedokumente.